b"\n_START_ARTICLE_\nSamantha Shelton\n_START_SECTION_\nZgodnje \xc5\xbeivljenje\n_START_PARAGRAPH_\nSamantha Sky Shelton je bila rojena 15. novembra 1978 v Los Angelesu, Kalifornija, Zdru\xc5\xbeene dr\xc5\xbeave Amerike, re\xc5\xbeiserju in producentu Christopherju Sheltonu in materi Carol Stromme. Ima tri starej\xc5\xa1e sestre, Koren, Erin in Marley Shelton (slednja je pravtako igralka). Samantha Shelton je \xc5\xa1tudirala igranje na dveh \xc5\xa1olah: najprej na North Carolina School of the Arts in pozneje na Los Angeles High School for the Arts.\n_START_SECTION_\nKariera\n_START_PARAGRAPH_\nSamantha Shelton je filmsko kariero za\xc4\x8dela leta 1998 v filmu Hairshirt, kot natakarica._NEWLINE_Leta 2000 se pojavi v seriji Na\xc5\xa1a sodnica, leta 2002 pa (spet kot natakarica) v filmu Sorority Boys in kot Yvonne v White Oleander._NEWLINE_Leta 2003 jo lahko vidimo v Moving Alan, kjer igra Emily Manning in v Learning Curves, kjer se pojavi v vlogi dekleta Cleo._NEWLINE_Leta 2005 jo vidimo v Ellie Parker in Shopgirl, leta 2006 pa v Marcus in seriji Kraljevi zaliv, kjer igra Kathy Foster._NEWLINE_Leta 2007 jo kot Billie lahko opazimo v Christmas At Cadillac Jack's.\n_START_SECTION_\nOsebno \xc5\xbeivljenje\n_START_PARAGRAPH_\nSamantha Shelton je svakinja producenta Beaua Flynna. V bandu If All the Stars Were Pretty Babies poje z igralko Zooey Deschanel."